
Riigihanke “Narva lossipargi haljastus- ja heakorrastustööd” (viitenumber 134059) avatud hankemenetluse tulemuste kinnitamine

1. Asjaolud ja menetluse käik

Narva Linnavalitsuse 02.05.2012 korraldusega nr 336-k „Riigihanke “Narva lossipargi haljastus- ja heakorrastustööd” avatud hankemenetluse korraldamine“ kinnitati riigihanke hankedokumendid ning tehti Narva Muuseumile ülesandeks algatada avatud hankemenetlus. Riiklikus riigihangete registris on 09.05.2012 Narva Muuseumi poolt avaldatud hanketeade nr 134059 “Narva lossipargi haljastus- ja heakorrastustööd”. Pakkumuste esitamise tähtpäevaks 04.06.2012 kell 14.00 laekus järgmine pakkumus:

	Jrk.
	Pakkuja
	Maksumus (käibemaksuga)

	1. 
	Lemminkäinen Eesti AS   (reg 10114029)
	1 488 300,42 eurot


Tähtaegselt laekunud avamisjälgedeta pakkumus esitati ja pakkumus avati 04. juunil 2012.a kl 15.00. Pakkuja kvalifitseerimine, pakkumuse vastavaks tunnistamine ja pakkumuse tagasilükkamine toimus 18. juunil 2012.a. Narva Linnavalitsuse riigihankekomisjoni koosolekul (komisjoni protokollid lisatud). 

Narva Linnavalitsuse 29.12.2005 korraldusega nr 1400-k moodustatud riigihanke konkursikomisjon avas ning kontrollis pakkumuse esitanud pakkujal riigihangete seaduses sätestatud hankemenetlusest kõrvaldamise aluste puudumist, samuti kooskõlas hanketeates ja hankedokumentides sätestatud kvalifitseerimise tingimustega pakkujate kvalifikatsiooni ning kvalifitseeritud pakkujate poolt esitatud pakkumuse vastavust hankedokumentides nõutule.

Arvestades Riigihangete seaduses ja riigihanke hankedokumentides esitatud kvalifitseerimise tingimusi, kontrollis riigihanke konkursikomisjon pakkujate kvalifikatsiooni ning leidis, et Pakkuja Lemminkäinen Eesti AS (reg 10114029) esitas kõik kvalifikatsiooni kontrollimiseks nõutud dokumendid, omab nõutavat kvalifikatsiooni, kogemusi ning tema majanduslik seisund vastab hankedokumentides esitatud tingimustele. Hinnates kvalifitseeritud pakkuja poolt esitatud vastavaks tunnistatud pakkumust selgus, et pakkumuse maksumus ületab riigihanke eeldatavat maksumust nii, et hange ei ole sellise maksumusega hankijale vastuvõetav.

Lähtudes eeltoodud põhjendustest ning juhindudes Narva Linnavalitsuse 08.03.2006 määruse nr 298 „Riigihanke läbiviimise reglement“ §16 p-st 1 teeb Narva Linnavalitsuse riigihanke konkursikomisjon Narva Linnavalitsusele ettepaneku lõpetada riigihanke “Narva lossipargi haljastus- ja heakorrastustööd” avatud hankemenetlus, lükates tähtaegselt laekunud pakkumise tagasi.

2. Õiguslikud alused

2.1. Narva Linnavalitsuse 08.03.2006. a määruse nr 298 "Riigihangete läbiviimise reglement" § 10 p-de 1-3 alusel riigihanke konkursikomisjon kvalifitseerib pakkujad, võrdleb ja hindab pakkumusi ning teeb otsuse eduka pakkumuse kohta. Reglemendi § 16 p-st 1 tulenevalt esitab riigihanke eest vastutav isik, pärast otsuse vastuvõtmist komisjoni poolt, konkursi tulemused Narva Linnavalitsusele võitja kinnitamiseks.

2.2. RHS §29 lg 3 p 3 kohaselt lõpeb hankemenetlus kõikide pakkumuste tagasilükkamisega RHS § 49 sätestatud alustel. Vastavalt RHS § 49 lg 1 p-le 1 võib hankija teha põhjendatud kirjaliku otsuse kõigi pakkumuste tagasilükkamise kohta, kui kõigi vastavaks tunnistatud pakkumuste maksumused ületavad hankelepingu eeldatavat maksumust. 

3. Otsus

3.1. Kvalifitseerida pakkuja Lemminkäinen Eesti AS (reg 10114029), kuna tema omab nõutavat kvalifikatsiooni, kogemusi ning tema majanduslik seisund vastab hankedokumentides esitatud tingimustele;

3.2. Tunnistada kvalifitseeritud pakkuja Lemminkäinen Eesti AS (reg 10114029) poolt esitatud pakkumuse hanketeates ja hankedokumentides sätestatud tingimustele sisuliselt vastavaks;

3.3. Lükata kvalifitseeritud pakkuja Lemminkäinen Eesti AS (reg 10114029) poolt esitatud vastavaks tunnistatud pakkumuse tagasi põhjusel, et vastavaks tunnistatud pakkumuse maksumus ületab hankelepingu eeldatavat maksumust nii, et hange ei ole sellise hinnaga hankijale vastuvõetav. 

4. Rakendussätted

4.1. Korraldus jõustub seaduses sätestatud korras.

4.2. Riigihanke eest vastutaval isikul teavitada käesolevast otsusest pakkuja ja esitada riiklikule riigihangete registrile hanke aruande ja deklaratsiooni.

4.3. Pakkuja võib vaidlustada hankija otsuse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma  õiguste rikkumisest või huvide kahjustamisest, Rahandusministeeriumi juures asuvale riigihangete vaidlustuskomisjonile sellekohase vaidlustuse.

Tarmo Tammiste




Ants Liimets

Linnapea 





Linnasekretär

